Александър Пушкин
Рима

Превод от руски: Кръстьо Станишев, —

chitanka.info

Рима[0]

Ехо, безсънната нимфа, се скиташе край бреговете,

Феб, щом зърна я, в миг пламна по нея от страст.

Тя дари със плода на ласките бога възрадван,

сред приказливи сестри в мъки самотни роди

щерка възлюбена. И я прие Мнемозина.

Посред богините тя раснеше в буйни шеги,

майка си сякаш повтори, на строгата памет покорна,

мила на музите, тя Рима зове се в света.

[0] Напечатано в „Северные Цветы“, 1832 г. Написано на 10 октомври 1830 г. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.